burgasdotpro/wikipedia huggingface dataset:
Zvonka

Zvonka je novela od ruských autorov Arkadija a Borisa Strugackovcov. Hlavným námetom románu je kontakt ľudstva s mimozemskou civilizáciou, pričom obsahuje aj filozofické úvahy. Na Slovensku vyšla v jednom zväzku spolu s románom Piknik na odbočine pod názvom Stalker.
Dej.
Major Kuznecov, kapitán Ginzburg, nadporučík Strokulev a major Pioryškin sa rozhodli vystúpiť na Adairskú sopku v rámci splnenia podmienky na získanie titulu horolezca prvej triedy. Ginzburg telefonoval letcom, aby sa uistil, že v tom čase (zo soboty na nedeľu) nebudú žiadne letecké cvičenia. Napriek tomu ale počas návratu skupinka uvidí lietadlá a rozhodne sa urýchlene odísť. Po ceste začujú zlovestný hukot, a krátko nato nájdu človeka v sieťkovanom tričku. Naložia ho do auta a vysadia u známej Strokuleva. Okrem toho, že u neznámeho nájdu podivnú sošku sa dej viac-menej pre nich končí.
Potom účastník archeologickej skupiny Apidy, N. Sergejev, opisuje udalosti na nálezisku. Sergejev bol jedným z troch na mieste sa nachádzajúcich archeológov - okrem neho tam bol aj jeho starodávny priateľ Tadžik Džamol Karimov a vedúci skupiny Boris Janovič Lozovskij. Zvyšní traja členovia skupinky boli tadžickí robotníci. Sergejev opisuje udalosti zo svojho pohľadu. Všetko pre neho začína od momentu, kedy len tak sedel v stane a fajčil. Vtedy uvidel inoplanéťana ako nehybne stál pri vchode do stanu. Pripomínal mu matne čierneho pavúka veľkosti psa. Inoplanéťan vzal konzervy, Sergejevov denník a plynový varič - a ušiel. V tom čase bol Lozovskij mimo náleziska; keď sa vrátil, príbehu neuveril a vysvetľoval to tým, že Sergejev zaiste dostal úpal. Neskôr robotníkov znepokojili ďalšie udalosti, nakoniec prišli aj o auto (GAZ 69). Následne Lozovskij záhadne zmizol. 
&lt;br&gt;Neskôr našli Sergejevov denník, podľa ktorého bolo zrejmé, že inoplanéťania zbierali vzorky tunajšej fauny, flóry a ostatných objektov. Zaujímavé je, že ľudia ich nezaujímali. Neskôr sa Lozovskij rozhodne, že ak inoplanéťania odletia, musí za každú cenu odletieť s nimi. Pred odletom zistí, že "pavúky" (teda inoplanéťania) sú iba dômyselné stroje; napriek tomu sa rozhodne nastúpiť do kozmickej lode s cieľom nájsť pozemské zvieratá a vierou, že pri nich bude v bezpečí. Zápisky z denníka končia.
Nasleduje časť deja o tom, ako Lozovskij prežíval niekoľko dní na palube lode, ktorá presahovala jeho chápanie. Na palube našiel celú „ZOO“ zozbieranú z ekosystémov viacerých planét a domnieval sa, že inoplanéťania rozlišujú zvieratá od ľudí podľa toho, na koľkých nohách stoja. Vysvitá, že muž v sieťovanom tričku je Lozovskij.
Novela končí záverom Stalinbadskej komisie, ktorý konštatuje, že existuje život aj mimo slnečnej sústavy. Tento život predbehol pozemský v technológiách, ale o niekoľko rokov by sme mohli byť spôsobilí nadviazať komunikáciu.
Ján Lipský

Ján Lipský, (lat. "Joannes Lipszky de Szedlicsna", maď./nem. "János Lipszky von Szedlicsna", * 10. apríl 1766, Sedličná, dnes Trenčianske Stankovce - † 2. máj 1826, Sedličná) bol slovenský kartograf a dôstojník cisárskej armády.
Jeho predok Daniel Lipský zo Sedličnej, zástupca richtára Trenčína dostal šľachtický titul od cisára Ferdinanda III. v roku 1649. Ján Lipský vstúpil do armády v roku 1784, v roku 1807 sa stal majorom a v roku 1809 plukovníkom v husárskom regimente č. 2. V rokoch 1805 a 1809 sa zúčastnil výprav Jozefa Habsburského. V služobnom styku používal latinčinu a nemčinu (podpisoval sa "Joannes Lipszky de Szedlicsna", "J. v. Lipszky", "J. Lipszky m.p."), v privátnej korešpondencii používal dobový slovenský jazyk, ktorý použil aj vo svojich spomienkach a testamente. Po ukončení svojej kariéry sa usadil v rodnej obci, kde je po ňom pomenovaná základná škola.
Od roku 1799 pôsobil ako kartograf a spolu s Emmerichom Danielom Bogdaničom zmerali polohu asi 500 uhorských miest. Jeho mapy boli prvé spoľahlivé mapy Uhorska a Sedmohradska, vytvoril aj obsiahly zoznam uhorských obcí (39 500 hesiel).
Crash Bandicoot

Crash Bandicoot je videohra, ktorú vydala spoločnosť Sony Computer Entertainment, vyrobila spoločnosť Universal Interactive Studios a vyvinula spoločnosť Naughty Dog. Hra je určená pre hernú konzolu PlayStation. Hra bola na trh v Severnej Amerike uvedená 31. augusta 1996, do Európy sa dostala v novembri toho istého roku.
Slavomír Zátek

Slavomír Zátek (* 23. október 1975) je bývalý slovenský futbalový reprezentant. Hráva na pozícií obrancu.
Odchovanec klubu ZVL Kysucké Nové Mesto bol už v mladosti juniorským reprezentantom Slovenska. V roku 1994 prestúpil do MŠK Žilina. Krátko pôsobil v Trenčín v rámci základnej vojenskej služby.
V drese odohral šesť zápasov.
Brno-Bosonohy

Brno-Bosonohy je mestská časť na juhozápadnom okraji štatutárneho mesta Brna. Pod názvom Bosonohy tiež katastrálne územie a do 26. novembra 1971 samostatná obec.
Mestská časť má rozlohu 714,77 ha, je tu evidovaných 38 ulíc a 1 244 adries.
Brno-Bystrc

Brno-Bystrc je mestská časť na severozápadnom okraji štatutárneho mesta Brna. Pod názvom Bystrc tiež katastrálne územie a do 1. júla 1960 samostatná obec.
Mestská časť má rozlohu 2724,16 ha, je tu evidovaných 86 ulíc a 3 075 adries.
Záliv svätého Vavrinca

Záliv svätého Vavrinca (, ) predstavuje vyústenie Rieky svätého Vavrinca do Atlantického oceánu. Ide o najväčšie nálevkovité ústie rieky na svete. Omýva brehy piatich kanadských provincií (Newfoundland a Labrador, Ostrov princa Eduarda, New Brunswick, Nové Škótsko, Quebec).
Helena Zrínska

Grófka Helena Zrínska (chorvátsky: "Jelena Zrinski", maďarsky: "Zrínyi Ilona", * 1643, Ozalj, Chorvátsko – † 1703 - Nicomedia, Osmanská ríša) bola posledným žijúcim členom chorvátskeho rodu Zrínskych, manželkou Františka I. Rákociho, po jeho smrti manželkou Imricha Tököliho a matkou Františka II. Rákociho.
Helena pochádzala zo starého chorvátskeho rodu Zrínskych. V roku 1666 bola zosobášená s Františkom I. Rákocim, s ktorým mala tri deti: Juraja (zomrel ešte ako dieťa), Julianu a Františka - neskôr známy ako František II. Rákoci. Po smrti prvého manžela si podržala správu nad rákociovským majetkom v Regeci, Makovici a Mukačeve. V roku 1682 si zobrala za manžela vodcu protihabsburského povstania Imricha Tököliho, a aktívne sa do povstania zapojila. Preslávila sa svojou hrdinskou obranou hradu Mukačevo, ktorý pred cisárskymi vojskami bránila tri roky. Po zrade vlastným tajomníkom a pri presile cisárskych vojsk bol 14.októbra 1688 hrad dobytý a zbúraný a Helena bola internovaná v uršulínskom kláštore vo Viedni. Z viedenskej internácie ju po troch rokoch Tököli vyslobodil výmenou za zajatého generála podplukovníka Donata Heisslera. Potom žila 12 rokov so svojím manželom v tureckom vyhnanstve, až do svojej smrti (1703). Jej telesné pozostatky boli v roku 1906 prevezené do Košíc. Pochovaná je spolu so svojím synom Františkom II. Rákocim v krypte košického Dómu svätej Alžbety.
Tarentský záliv

Tarentský záliv (taliansky "Golfo di Taranto", latinsky "Sinus Tarentinus") je záliv v Iónskom mori pri juhovýchodnom pobreží Talianska.
Záliv má približne štvorcový tvar so stranami dlhými a je ohraničený mysmi "Santa Maria di Leuca" na východe (Apúlie) a "Colonna" (staroveký názov "Cape Lacinium") na juhu pri severnom pobreží Kalábrie. Pobrežie zasahuje do troch talianskych oblastí – Apúlie, Basilicaty a Kalábrie. Najvýznamnejšie mestá na pobreží sú Tarent a Gallipoli. 
Celá plocha zálivu patrí vďaka jeho geografickej polohe a rozlohe do talianskych výsostných vôd.
Mys

Mys je výrazný výbežok pevniny do mora alebo oceánu, zvyčajne býva z troch strán obklopený vodou.
Lodná kotva

Lodná kotva je zariadenie na zachytenie plavidla s dnom vodnej plochy. 
Zvyčajne je na dno spúšťaná na reťazi alebo lane a je vybavená jedným alebo viacerými spätnými hrotmi. Hroty sa majú zaryť do dna a tým fixovať loď na mieste.
Kotvy v histórii prešli vývojom od jednoduchého závažia (zvyčajne kamene) až po špeciálne tvarované zariadenia často i s pohyblivými časťami.
Dĺžka kotvovej reťaze sa meria na úseky dlhé 15 siah (27,435 metra), tzv. šakly (z ).
Yard

Yard (skratka yd) je britská dĺžková jednotka neskôr prevzatá do tzv. imperiálneho systému jednotiek.
Môže mať rôzne definície:
Dejiny.
Podľa tradície yard historicky údajne odpovedal vzdialenosti medzi špičkou nosa a vztýčeným palcom natiahnutej ruky anglického kráľa Henricha I. V rôznych častiach sveta, vrátane USA, boli v minulosti používané rôzne definície yardu. Súčasná definícia súvisiaca so sústavou SI je kompromisom medzi nimi.
Yard je nepriamo dodnes používaný v mnohých štátoch, lebo jeho pomocou sú stanovené niektoré rozmery futbalového ihriska.
Biely mys

Biely mys ( "ar-Ra’s al-abjad") je mys, ktorý je najsevernejším bodom Afriky na pevnine. Leží v Tunisku neďaleko mesta Bizerta na pobreží Stredozemného mora. Severozápadne od mysu je ostrov Cani s majákom.
Zelený mys

Zelený mys () je mys, ktorý je najzápadnejším pevninským bodom Afriky. Leží v Senegale neďaleko jeho hlavného mesta Dakaru (ktorého je súčasťou) v Atlantickom oceáne. Nachádza sa tu prístav obrátený smerom k ostrovu Gorée a pristávacia dráha medzinárodného letiska.
Polostrov tvoria najmä sopečné horniny ako čadič zmiešané s pieskom.
Podľa mysu je pomenovaný štát Kapverdy na rovnomennom súostroví v Atlantickom oceáne, ktorý sa predtým nazýval aj "Ostrovy Zeleného mysu".
Raas Xaafuun

Raas Xaafuun (doslova "Mys Xaafuun") alebo mys Hafún je mys, ktorý je (podľa niektorých názorov) najvýchodnejším bodom Afriky na pevnine. Nachádza sa v Somálsku v časti Puntland. Leží na polostrove, ktorý je spojený s pevninou úzkou piesočnou šijou.
Mys bol postihnutý vlnou tsunami počas zemetrasenia v Indickom oceáne 26. decembra 2004.
Leontopolis

Leontopolis () je názov viacerých starovekých sídiel:
Smartwings Hungary

Smartwings Hungary Kft. (predtým Travel Service Hungary Kft.) je maďarská charterová letecká spoločnosť so sídlom v Budapešti. Hlavnú základňu má na Medzinárodnom letisku Ferenca Liszta v Budapešti. Spoločnosť vznikla v roku 2001 ako dcérska spoločnosť českej charterovej leteckej spoločnosti Travel Service. V roku 2018 došlo k zmene obchodného názvu Travel Service na Smartwings, čím sa spoločnosť Smartwings Hungary stala dcérskou spoločnosťou Smartwings. 
Flotila.
Súčasná flotila.
Flotila spoločnosti Smartwings Hungary pozostávala v apríli 2019 z nasledujúcich lietadiel:
Corgoň liga 2006/2007

Corgoň liga v sezóne 2006/2007 bol v poradí 14. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Hannover 96

Hannoverscher Sportverein von 1896 je nemecký futbalový klub so sídlom v meste Hannover v Dolnom Sasku. V súčasnosti hrá v 2. najvyššej nemeckej súťaži.
Mostovka

Mostovka môže byť:
Váh (folklórny súbor)

Folklórny súbor Váh z Púchova založil v roku 1971 spolu so svojimi priateľmi spisovateľ Milan Húževka. Vo svojej tvorbe sa zameriava na interpretáciu ľudových piesní, tancov a hudby zo všetkých regiónov Slovenska: z oblastí Trenčína, Myjavy, Zemplína, Liptova, Goralskej oblasti, ale aj Púchovskej doliny. Dvadsať rokov bola vedúcou a choreografkou FS Váh Mgr. Eva Kukučková, ktorá sa zaoberala najmä „scénickým“ spracovaním folklóru stredného Považia. Od roku 2006 bola umeleckou vedúcou a choreografkou súboru Mgr. Žaneta Littová, ktorú na jej poste od roku 2012 nahradil choreograf, etnológ a etnograf PhDr. Richard Benech. Cez dve desaťročia vedie ľudovú hudbu Mgr. Ivan Sadloň.
Za svoju existenciu sa Váh prezentoval doteraz viac ako 35 skupinovými choreografiami, mnohými sólovými choreografiami, programovými číslami a programami.
V súčasnosti sa vo svojej tvorbe zameriava hlavne na zachovanie a šírenie kultúrneho dedičstva vlastného regiónu. Pri vystúpeniach v zahraničí má súbor vo svojom repertoári i choreografie z najrázovitejších a žiadaných regiónov Slovenska akými sú Zemplín, Orava, Trenčín, Horehronie a iné.
Súbor získal viacero ocenení v súťažiach folklórnych kolektívov – súbor sa stal laureátom celoslovenskej súťažnej prehliadke tvorivých choreografií v Trenčíne (1998, Kostolecké čardáše), zúčastnil sa celoštátneho finále súťaže tvorivých choreografií (2002, Choreo 1), ako aj sólistov tanečníkov v celoštátnom finále súťaže Šaffova ostroha (2001). Váh získal zlaté pásmo regionálnej súťaže choreografií Folklórna Lysá a Bronzové pásmo z Celoslovenskej súťažnej prehliadky choreografií v Liptovskom Mikuláši (2014). V roku 2014 sa predstavil v televíznej súťažnej relácii Kapura. Po hosťovaní v roku 2014 na 60. ročníku festivalu vo Východnej a účasti na Celoslovenskej súťažnej prehliadky choreografií v Liptovskom Mikuláši bol v roku 2015 prizvaný na ďalšie štyri okrúhle výročia festivalov doma i v zahraničí. Okrem svojich ostatných regionálnych vystúpení sa po prvý raz v histórii prebojoval i na pódiá jubilejného 50. ročníka festivalu v Heľpe. V Česku vystúpil na 55. Kopaničiarskych slávnostiach v Starom Hrozenkove a 30. Chodníčkov k domovu v Opave. Koniec roka oslávil svoje 45. narodeniny celovečerným programom „Veselie...“. Ľudová hudba súboru nahrala niekoľko ľudových piesní pre Slovenský rozhlas v Banskej Bystrici (spolu so skladateľom Svetozárom Stračinom) - LP Svieže tóny z domoviny - FF Východná.
Súbor so svojou tvorbou precestoval už viacero krajín Európy akými sú Švédsko, Dánsko, Francúzsko, Taliansko, Rakúsko, Poľsko, Česko, Rusko, Srbsko, Nemecko, Chorvátsko a iné.
Významným míľnikom v existencii súboru bolo vydanie dokumentačno-umeleckého kalendára "Herbarium Populi Vagi" pod vedením PhDr. Richarda Benecha, ktorý ocenili etnológovia a umelci Slovenska, dokonca sa v roku 2019 dostal ako jediný kalendár na pulty predajní ÚĽUVu.
Nicole McCloud

Nicole J. McCloud (* 7. december 1958, Rochester, New York, USA) je americká speváčka. Spolupracovala s viacerými osobnosťami populárnej hudby, ako napr.: Mick Jagger (Ruthless People), Bruce Springsteen, skupinou Kool &amp; The Gang, Stevie Wonder a Michael Jackson. Z doposiaľ vydaných singlov sa desať dostalo do TOP 10 BillBoard US Chart. Medzi jej najznámejšie hity patrí „Running Away“, „New York Eyes“, „Rock The House“ a „One Good Reason“.
Kariéra.
Speváčkina prvá nahrávka „Don't you want my love“, ktorú pre ňu napísal Aldo Nova, sa stala zlatou.
Na európskom turné bola s legendárnym Timmym Thomasom, autorom „Why can't we live together“. Na jej albumoch sa začali podieľať svetoznámi autori - Michael Bolton napísal pieseň „So lost without your love“, Diane Warrenová (autorka hitov Celine Dion, Christiny Aguilery a ďalších) pieseň „Tell me where it hurts“.
V roku 2002 bola Nicole nominovaná na cenu "The best new dance artist" spolu so Shakirou, Craigom Davisom a Sonic.
Väčšinu svojho života prežila v Spojených štátoch, kde nahrala v spolupráci s rôznymi nahrávacími spoločnosťami (napr. Sony Music) vyše 20 albumov. V Spojených štátoch vystupovala pred viac ako sedemdesiat tisíc divákmi. Momentálne žije v malom mestečku na Slovensku. Pôvodne sem prišla za oddychom, no začala sa zaujímať aj o hudobné dianie - objavila sa na rozličných hudobných podujatiach na Slovensku a okolitých krajinách. 
&lt;br&gt;Našla si šesticu talentovaných hudobníkov, s ktorými od roku 2006 nacvičuje koncertný program, ktorý pokrýva žánrovo široké spektrum: soul, blues, rock, pop, jazz i gospel. Súčasný repertoár tvoria vlastné skladby ako aj coververzie, medzi ktorými nechýba „Born to be Wild“, „I will Always Love You“, či skladby Jimiho Hendrixa, Tiny Turner a ďalších.
Lúcio Costa

Lúcio Costa (* 27. február 1902, Toulon, Francúzsko – † 13. jún 1998, Rio de Janeiro, Brazília) bol brazílsky architekt a urbanista. Najznámejším sa stal pre svoj plán výstavby nového hlavného mesta Brazília.
Svoje detstvo a mladosť prežil v Európe, neskôr sa presťahoval do Brazílie. V roku 1924 získal v Riu de Janeiro na Vysokej škole výtvarných umení titul architekt.
Costa bol stúpencom moderného štýly Le Corbusiera. Prvky jeho brazílskej architektúry sa kombinujú s tradičnými. Medzi jeho prvotné diela, ktorými zdôraznil úlohu brazílskej moderny patrili: brazílsky pavilón na Expo 1939 v New Yorku (spolu s Oscarom Niemeyerom), obytné štvrte Parque Guinle v Rio de Janeiro (1948) a Hotel do Park Sao Clemente v Nova Friburgo.
Jeho plán Brazílie bol detailný. Costa prepracoval mesto do sektorov, ktoré z výšky pripomínali lietadlo. Navrhol aj tmavo šedú uniformu vodičov autobusov. Mesto bolo dokončené v roku 1960 v krátkom čase po 41 mesiacoch výstavby. Mesto sa stalo symbolom pokroku s impozantnými súbormi vládnych budov. V súčasnosti má viac ako 2 milióny obyvateľov, je zaradené na zozname svetového dedičstva UNESCO a má metro.
Thomas Kahlenberg

Thomas Kahlenberg (* 20. marec 1983, Hvidovre) je bývalý dánsky futbalový reprezentant. So svojou kariérou začínal v klube Brøndby IF, v drese ktorého získal dva tituly a pohár. Následne štyri sezóny pôsobil vo francúzskej Ligue 1, v drese AJ Auxerre. Od sezóny 2009/10 bol hráčom nemeckého klubu VfL Wolfsburg. Reprezentoval v mládežníckych kategóriách a aj na Eure 2004.
Mário Breška

Mário Breška (* 27. december 1979, Topoľčany) je slovenský futbalista. V súčasnosti je hrajúcim trénerom OFK Chrabrany.
Smartwings Slovakia

Smartwings Slovakia, s.r.o. (predtým Travel Service Slovensko s. r. o.) je slovenský charterový letecký dopravca so sídlom v Bratislave. Hlavnú základňu má na Letisku M. R. Štefánika. Spoločnosť vznikla v roku 2010 ako dcérska spoločnosť českého charterového dopravcu Travel Service. V roku 2018 došlo k zmene obchodného názvu Travel Service na Smartwings, čím sa spoločnosť Travel Service Slovensko stala dcérskou spoločnosťou Smartwings. V roku 2019 došlo k zmene obchodného názvu aj na Slovensku. 
Flotila.
Súčasná flotila.
Flotila spoločnosti Smartwings Slovakia pozostáva z nasledujúcich lietadiel:
Sovietsko-poľská vojna

Sovietsko-poľská vojna môže byť:
San Martín

San Martín môže byť:
Sevastopoľské povstanie

Sevastopoľské povstanie môže byť:
Brno-Černovice

Brno-Černovice je mestská časť štatutárneho mesta Brna nachádzajúca sa na východnom brehu rieky Svitavy. Pod názvom Černovice tiež katastrálne územie a do 16. apríla 1919 samostatná obec.
Mestská časť má rozlohu 629,41 ha, je tu evidovaných 48 ulíc a 1 593 adries.
Stredoeurópske Fórum

Stredoeurópske Fórum je medzinárodné podujatie organizované neziskovou organizáciou Projekt Fórum, ktoré sa koná v Bratislave. 
Hlavnou aktivitou je panelová diskusia s hosťami z celého sveta, voľne prístupná širšej verejnosti. Prvému Stredoeurópskemu Fóru (2009) sa podarilo zozbierať 25 osobností - spisovateľov (ruský autor Viktor Jerofejev, nemecký Ingo Schulze, rakúsky Robert Menasse, maďarský György Konrád, slovinský esejista Aleš Debeljak), historikov (Američania Timothy D. Snyder a Marci Shore), politológov (Francúz českého pôvodu Jacques Rupnik, Slovák Miroslav Kusý, britská profesorka Mary Kaldor), filozofov (maďarská profesorka Ágnes Heller), lídrov tretieho sektora (Wendy Luers), politikov (Václav Havel, Karel Schwarzenberg, belgický prezident EPP Wilfried Martens, bývalá slovenská ministerka financií, súčasná viceprezidentka EBRD Brigita Schmögnerová) a žurnalistov (poľský žurnalista, historik a disident Adam Michnik, zakladateľ a šéfredaktor Gazety Wyborczej). Ústrednou témou Stredoeurópskeho fóra 2009 bola otázka "Čo sa stalo s demokraciou?" a panelisti diskutovali o štyroch okruhoch problémov: "Kde sa začína západ?"; "Otvorená spoločnosť uprostred krízy"; "Druhý život totalitných štruktúr"; a "Únava z demokracie". 
Hlavným cieľom Stredoeurópskeho Fóra 2009 bolo na počesť Zamatovej revolúcie sprostredkovať serióznu, otvorenú debatu, ktorá bude mať dlhotrvajúci pozitívny efekt na intelektuálny diskurz v krajinách strednej a východnej Európy. Sekundárnymi cieľmi boli prepojenie a konfrontácia intelektuálov z postkomunistických krajín s ich kolegami zo západu, tvárou v tvár rastúcej únave z demokracie a rozmachu populizmu v regióne; propagovať hodnoty demokracie, ľudských práv, tolerancie a solidarity; formulovať inovatívne prístupy, ktoré by pomohli strednej Európe prekonať problémy spojené s politickými otázkami a globálnou ekonomickou krízou.
V novembri 2010 sa bude v Bratislave konať Stredoeurópske fórum 2010. Jeho hlavnou témou bude otázka "Ako zostať slobodní?"
Logo

Logo je grafická značka alebo emblém používaný komerčnými spoločnosťami, inými organizáciami alebo jednotlivcami s cieľom odlíšiť produkt alebo službu od konkurencie. Môže obsahovať názov spoločnosti, alebo môže mať čisto grafickú podobu bez písmen.
Bundesliga

Bundesliga môže byť:
Juan Sebastián Verón

Juan Sebastián Verón (* 9. marec 1975, La Plata, Argentína) je bývalý argentínsky profesionálny futbalista, ktorý hrával na poste stredopoliara. V súčasnosti je prezidentom klubu Estudiantes de La Plata.
Verónova kariéra začala v Estudiantes, pokračovala v Boca Juniors, a neskôr v talianskej Serie A, kde hral za viaceré kluby (Vyhral scudetto v drese SS Lazio a Interu, a Pohár UEFA v drese Parmy), neskôr v Anglicku, v Manchester United a Chelsea. V roku 2006, Verón sa vrátil do Estudiantes, kde bol kapitánom tímu.
Kariéru za nárdoné mužstvo ukončil v roku 2010.
Peter Hodulík

Peter Hodulík (* 3. január 1981) je slovenský futbalista, v súčasnosti hráč AEK Lárnaka, kam prišiel v roku 2006 z FC Senec. Hodulík začal svoju kariéru v nemeckom tíme Alemania Aachen.
Bologna FC 1909

Bologna FC 1909 je taliansky futbalový klub, so sídlom v meste Bologna. Bol založený v roku 1909 a od roku 1927 hrá svoje domáce zápasy na štadióne Stadio Renato Dall'Ara. Klubové farby sú červená a modrá a na hernom drese sa striedajú zvislé pruhy rovnakej farby.
Úspechy.
 Severná liga / Serie A: 7
 Coppa Italia "2": 
Stredoeurópsky pohár "3": 
Pohár Interoto UEFA:
Mikronárod

Mikronárod je spoločenstvo ľudí, ktoré sa od bežného národa líši tým, že nie je uznávané medzinárodným spoločenstvom. Mikronárody vznikajú ako iniciatívy skupín ľudí motivovaných širokou škálou dôvodov a záujmov.
Príkladmi mikronárodov sú napr. Ružový ostrov, Sealand či Nova Roma.
Vladislav Zvara

Vladislav Zvara (* 11. december 1971, Spišská Nová Ves) je bývalý slovenský futbalový reprezentant. Väčšinu svojej kariéry odohral v drese 1. FC Košice. Hrával na pozícií tvorcu hry.
Má dve deti (dcéru a syna).
AirExplore

AirExplore, s. r. o. je slovenská letecká spoločnosť sídliaca v Bratislave na Krajnej 29, ktorá sa zaoberá ACMI prenájmom lietadiel iným leteckým spoločnostiam. Momentálne prevádzkuje štrnásť lietadiel. Spoločnosť má medzinárodný certifikát IOSA a ako jediná slovenská spoločnosť je aj členom medzinárodnej organizácie leteckých dopravcov AIR E. Letecký dopravca prevádzkoval od 3. júla 2021 aj pravidelné sezónne letecké spojenie medzi Košicami a Zadarom prevádzkované 1x týždenne, a prevádzkoval aj pravidelné letecké spojenie medzi Bratislavou a Štokholmom 1x za 2 týždne.
Flotila.
AirExplore prevádzkuje 14 Boeingov 737-800 (OM-OEX, OM-FEX, OM-HEX, OM-IEX, OM-JEX, OM-KEX, OM-LEX, OM-MEX, OM-NEX, OM-EDA,OM-EDI, OM-EDG, OM-EDF, OM-EDE). Dňa 28. mája 2010 spoločnosti priletelo prvé lietadlo Boeingy 737-400 (OM-AEX). Dňa 19. apríla 2012 do flotily AirExplore pribudol ďalší Boeing 737-400 s imatrikulačnou značkou OM-CEX. Dňa 31. januára 2013 pribudol tretí Boeing 737-400 s imatrikulačnou značkou OM-DEX. a dňa 29. mája 2014 štvrtý Boeing 737-400 s imatrikulačnou značkou OM-EEX. Dňa 3. októbra na bratislavské letisko priletelo prvé lietadlo typu Boeing 737-800 (OM-GEX) a 18. januára 2015 druhé s registračnou značkou OM-FEX, ktoré AirExplore získalo na lízing od spoločnosti Aircastle a 
tretie OM-HEX začiatkom februára 2015. V júni 2016 pribudol do flotily spoločnosti štvrtý Boeing 737-800 s imatrikulačnou značkou OM-IEX. V máji 2017 pribudol do flotily piaty Boeing 737-800 s imatrikulačnou značkou OM-JEX. Koncom mája 2017 do flotily pribudol aj Boeing 737-800 s imatrikulačnou značkou OM-NAS, ktorý lieta pre španielskeho dopravcu AlbaStar, ten bol v novembri vrátený a OM-GEX bol vrátený lízingovej spoločnosti v septembri 2021. . 
Incidenty a nehody.
Lietadlá používané v minulosti.
V minulosti malo AirExplore vo flotile aj jeden Boeing 737-300 s imatrikuláciou OM-BEX, ten však bol v decembri roku 2013 vrátený lízingovej spoločnosti. Boeing 737-400 s imatrikuláciou OM-AEX bol v marci 2015 predaný španielskej spoločnosti AlbaStar a Boeing 737-400 (OM-CEX) bol vrátený lízingovej spoločnosti začiatkom októbra 2015 a lieta v Kanade pre First Air. OM-EEX odletel z bratislavského letiska 2. januára 2017, následne bol prestavený na cargo verziu. OM-DEX bol 01. novembra 2017 vyradený z flotily a následne prestavený na cargo verziu. Boeing 737-800 s imatrikuláciou OM-NAS bol v decembri 2017 predaný španielskej spoločnosti AlbaStar a OM-GEX vrátený lízingovej spoločnosti v septembri 2021.
Glenn Beck

Glenn Beck Lee (* 10. február 1964, Everett, Washington) je americký konzervatívny rozhlasový a televízny moderátor, politický komentátor, spisovateľ a podnikateľ. Je autorom programu "Program Glenna Becka", ktorý sa vysiela na celom území USA na rozhlasovej stanici Premiere Radio Networks, ako aj vlastnej show na Fox News Channel. 
Beck je tiež zakladateľ spoločnosti Mercury Radio Arts, multimediálnej produkčnej spoločnosti, prostredníctvom ktorej sa vyrába obsah pre rozhlas, televíziu, tlač, divadlo aj internet. 
Beck je známa a kontroverzná verejná postava, pričom jeho provokatívne názory mu prinášajú uznanie a popularitu ale rovnako vyvolávajú aj diskusiu a kritiku. Jeho stúpenci oceňujú jeho obhajobu tradičných amerických hodnôt.
V apríli 2010 kritizoval dotáciu 500 000 dolárov určenú na obnovu expozície po zaplávach pre české a slovenské múzeum v meste Cedar Rapids v Iowe, ktorú označil ako príklad plytvania federálnymi financiami.
Helge von Koch

Niels Fabian Helge von Koch (* 25. január 1870, Štokholm, Švédsko - † 11. marec 1924, Štokholm) bol švédsky matematik. Je známy najmä vďaka tzv. Kochovej vločke (1904), ktorá je historicky jednou z prvých objavených fraktálnych kriviek. Napísal tiež niekoľko článkov o teórii čísel. Známy je jeho výsledok z roku 1901, ktorý hovorí, že Riemannova hypotéza je ekvivalentná silnejšiemu tvaru prvočíselnej vety.
Letisko Jorgeho Newberyho

Letisko Jorgeho Newberyho (), (IATA: AEP, ICAO: SABE) je hlavné letisko Buenos Aires pre vnútroštátne lety v Argentíne. Okrem vnútroštátnych letov sa tu vykonávajú aj lety do okolitých krajín, napr. do Čile, Uruguaja, Paraguaja, Brazílie atď. Letisko sa nachádza vo štvrti Palermo, 2 km severovýchodne od centra hlavného mesta Argentíny. Má rozlohu 138 ha a je prevádzkované spoločnosťou "Aeropuertos Argentina 2000 S. A." Letisko je pomenované po argentínskom pilotovi Jorge Newberym.
Brno-Chrlice

Brno-Chrlice je najjužnejšia mestská časť štatutárneho mesta Brna. Pod názvom Chrlice tiež katastrálne územie a do 26. novembra 1971 samostatná obec.
Mestská časť má rozlohu 949,27 ha, je tu evidovaných 41 ulíc a 848 adries.
Manas

Manas môže byť:
Šesták

Šesták môže byť:
Medzinárodné letisko ministra Pistariniho

Medzinárodné letisko ministra Pistariniho (; IATA: EZE, ICAO: SAEZ) je najväčšie letisko v Argentíne. Nachádza sa 2 km východne od mesta Ezeiza a 22 km juhovýchodne od Buenos Aires. V roku 2016 letisko odbavilo 9 831 127 cestujúcich.
Ladislav Pavlovič

Ladislav Pavlovič (* 8. apríl 1926, Prešov – † 28. január 2013, Prešov ) bol slovenský futbalista a česko-slovenský futbalový reprezentant. Aktívne hrával I. ligu v rokoch 1948 až 1966 na pozícii útočníka ako klasické pravé krídlo. V r. 1960 obsadil 3. miesto v Pohári národov. V roku 1961 sa delil o titul kráľa ligových strelcov s Rudolfom Kučerom a v roku 1964 tento titul získal sám.
Klubová kariéra.
Ladislav Pavlovič debutoval v Tatrane Prešov ako útočník. K odštartovaniu svojej závratnej kariéry mu pomohla náhoda. Stalo sa tak v roku 1948, keď pre nedostatok hráčov nastúpil spolu s bratom Rudom prvýkrát za dospelých v prešovskom "áčku" na zápas s Levočou. V období od roku 1948 do 11. mája 1966 odohral v I. lige v drese Tatrana Prešov a ČH Bratislava (počas 2 rokov vojenskej základnej služby) 347 zápasov a nastrieľal úctyhodných 164 gólov. Aktívne za Prešov hrával aj ľadový hokej.
Reprezentačná kariéra.
V národnom mužstve odohral Ladislav Pavlovič 14 zápasov a dal 2 góly.
Trénerská kariéra.
Po ukončení hráčskej kariéry sa stal trénerom mládeže v Tatrane Prešov. Pod jeho vedením kolektív dorastencov získal titul majstra Slovenska a prebojoval sa až do celoštátneho finále.
Po skončení kariéry.
L. Pavlovič sa aktívne podieľal na popularizácii futbalu a ako mládežnícky tréner vychoval 102 dorastencov, z ktorých hralo v 1. československej lige 30 hráčov, ďalší v 2. lige a v iných súťažiach. Bol aj zakladateľom ženského futbalu v Prešove.
Roberto Mancini

Roberto Mancini (* 27. november 1964) je bývalý taliansky futbalista a v súčasnosti futbalový tréner. Počas hráčskej kariéry hrával za Bolognu, Sampdoriu Janov a Lazio Rím, pričom väčšinu hráčskej kariéry strávil v Janove. V rokoch 1984-1994 bol taktiež členom talianskeho národného futbalového tímu, s ktorým získal na majstrovstvách sveta v 1990 v domácom Taliansku tretie miesto.
Trénerskú kariéru začal v 2001 v talianskej Fiorentine, trénoval aj Lazio, Inter Miláno, v zahraničí anglický Manchester City, turecký Galatasaray Istanbul a ruský Zenit Petrohrad. Od roku 2023 je trénerom Saudskej Arábie.
Ark

Ark je druhý štúdiový album Brendana Perryho. Vyšiel 7. júna 2010 vo vydavateľstve Cooking Vinyl. Dve skladby z albumu: „Babylon“ a „Crescent“ boli známe v koncertnej podobe počas reunionového turné Dead Can Dance v roku 2005. Celý album je dielom Brendana Perryho. Na rozdiel od predošlého "Eye of the Hunter" je "Ark" nahratý pomocou samplov a syntetizátorov; celkovo je viac podobný hudbe Dead Can Dance než "Eye of the Hunter".
Brendan Perry sa o albume vyjadril: „Skladby „The Bogus Man“, „This Boy“ a „Babylon“ vytvárajú centrálnu trilógiu v albume, ktorý skúma témy korupcie v politike a ozbrojené konflikty vyrastajúce z dvojice náboženstvo - neokolonializmus v súčasnosti. "Ark" nie je skutočne koncepčný album v tradičnom zmysle, ale skôr séria neprerušených pozorovaní a komentárov k životným podmienkam.“
Rádio Kiss

Rádio KISS bola do apríla 2021 lokálna komerčná rozhlasová stanica, vysielajúca z Košíc pre územie východného Slovenska. Dnes už existuje len jeho facebook stránka, ktorá nie je aktualizovaná.
Rádio sídlilo na Hviezdoslavovej 6 v Košiciach a úzko spolupracovalo s mediálnym domom . Po dlhšej odmlke obnovilo moderované vysielanie dňa 7. decembra 2015 na frekvencii 104,5 Košice. V rádiu vystriedala moderátorku Máriu Hulecovú Diana Gabríková, ktorá moderovala spolu s Petrom Dudovičom.
História.
Rádio KISS bolo pokračovateľom jedného z najstarších regionálnych rádií s podobným názvom KIKS, ktoré vysielalo od roku 1993. Vysielacie štúdio i sídlo spoločnosti boli niekoľko rokov v Michalovciach, neskôr sa štúdio presunulo do Košíc.
Rádio sa zameriavalo na informovanie a zábavu poslucháčov a poskytovalo informácie o kultúre, športe a regionálnej politike na východnom Slovensku.
Brno-Ivanovice

Brno-Ivanovice je mestská časť na severnom okraji štatutárneho mesta Brna. Pod názvom Ivanovice tiež katastrálne územie a ako Ivanovice u Brna samostatná obec do 26. novembra 1971.
Mestská časť má rozlohu 244,61 ha, je tu evidovaných 28 ulíc a 826 adries.
Ivanovice

Ivanovice môže byť:
Dortmund-City

Dortmund-City je štatistický podobvod nemeckého mesta Dortmund, nachádzajúci sa v mestskom obvode Innenstadt-West. Ohraničujú ho pôvodné historické hranice niekdajšieho opevneného mesta, ktorého hradby nahradili viacprúdové cesty. V rámci tohto historického územia sa nachádzajú všetky centrálne zariadenia mesta. Dortmund-City zo západu na východ pretínajú dve hlavné nákupné ulice Westenhellweg a Ostenhellweg, ktoré patria do pešej zóny centra mesta.
Významné zariadenia.
Kostol Reinoldikirche, Kostol Propsteikirche, Kostol Marienkirche, Tržnica Alter Markt, Námestie Willy-Brand Platz, Námestie Hansaplatz, Stará a Nová radnica, Múzeum umenia a kultúrnych dejín, Veža Adlerturm
Tibor Jančula

Tibor Jančula (* 16. jún 1969, Bernolákovo) je bývalý slovenský futbalista, ktorý hrával na poste útočníka a bývalý poslanec NR SR.
Je rodákom zo Zálesia v Bernolákove futbalovo vyrastal. Pochádza z futbalovej rodiny, jeho otec Tibor bol tiež futbalista. Počas svojej kariéry obliekal dres viacerých klubov, významné boli jeho pôsobenia v Dunajskej Strede a v Slovane Bratislava. V drese odohral 29 stretnutí, v ktorých strelil 9 gólov, často tvoril pamätný útok s Jozefom Majorošom.
Po skončení futbalovej kariéry pôsobí ako podnikateľ.
Brno-Jehnice

Brno-Jehnice je mestská časť na severnom okraji štatutárneho mesta Brna. Pod názvom Jehnice tiež katastrálne územie a do 26. novembra 1971 samostatná obec.
Mestská časť má rozlohu 407,29 ha, je tu evidovaných 21 ulíc a 478 adries.
Brno-jih

Brno-jih je od 24. novembra 1990 mestská časť štatutárneho mesta Brna nachádzajúca sa na juhu mesta po oboch brehoch rieky Svratky, do ktorej sa tu vlieva rieka Svitava. Mestská časť má rozlohu 1277 ha, zahŕňa celé katastrálne územie Dolní Heršpice, Horní Heršpice, Komárov, Přízřenice a juhovýchodnú časť katastrálneho územia Trnitá.
Purus

Purus (, ) je rieka, ktorá preteká Peru a Brazíliou. Je pravostranným a najväčším prítokom Amazonky. Do Amazonky sa vlieva západne od ďalšieho prítoku Madeira.
Pramení v Peruánskych Andách, v provincii Ucayali približne severne od mesta Cusco. Odtiaľ tečie rieka severovýchodne hustým porastom Amazonskej nížiny (až 91% povrchu povodia tvoria lesy). Tok rieky je členitý s častými meandrami. Rieka sa do Amazonky vlieva približne západne od mesta Manaus. Najväčším prítokom je rieka Acre.
Na hornom toku rieky boli v roku 2008 pomocou satelitu objavené geoglyfy neznámej predkolumbovskej kultúry.
Erebia

Erebia, po slovensky očkáň, je rod holarktických motýľov, ktorí patria do podčeľade Satyrinae a čeľade babôčkovité (Nymphalidae). Rod opísal roku 1816 Johan Wilhelm Dalman a celkove zahrňuje okolo sto druhov denných motýľov. Niektoré patria k najhojnejším denným druhom, iné priraďujeme k veľkým vzácnostiam. V rámci druhov bolo opísaných veľa poddruhov, variabilita ktorých je obrovská. Druhy tohto rodu sa vyskytujú na lúkach, v horách, v aridných oblastiach sveta, ale aj vo veľhorských regiónoch. Niektoré patria k veľmi hojným druhom, iné majú iba endemický charakter výskytu.
Taxonómia a systematika.
Typovým druhom tohto rodu je aj na Slovensku žijúci očkáň čiernohnedý ("Erebia ligea"), ktorý opísal Carolus Linnaeus v 10. vydaní svojej práce "Systema naturae" v roku 1758. V rámci rodu "Erebia" je opísaných asi 1300 druhov a poddruhov s neprehľadným množstvom mladších subjektívnych synoným. Na území Slovenska sa vyskytuje asi 11 druhov z tohto rodu.
Opismi jednotlivých druhov a výskumom rodu "Erebia" sa zaoberali v minulosti mnohí entomológovia. Ide hlavne o nasledujúcich z nich: Jacob Hübner, Fritz Rühl, Alexander Heyne, Otto Staudinger, Andreas Bang-Haas, Otto Bang-Haas, Achille Deyrolle a Émile Deyrolle. Význam v systematike rodu sa pripisuje aj iným autorom, ako napr.: James William Tutt , George Wheeler, Felix Bryk a hlavne Brisbane Charles Somerville Warren, ktorý je známy svojou monografiou tohto rodu v rámci celého sveta.
Zoznam úsekov na rieke Dunaj

Toto je zoznam riečnych a plavebných úsekov na rieke Dunaj.
Futbalista roka 2001 (Slovensko)

Futbalista roka 2001 bol 9. ročník ankety Futbalista roka. Vyhlásenie sa konalo 20. decembra 2001 v bratislavskom divadle West.
System of a Down (album)

System of a Down je prvý album rovnomennej americkej kapely vydaný v roku 1998. Ruka na obale CD pochádza pôvodne z plagátu vytvorenom Johnom Heartfieldom pre nemeckú komunistickú stranu počas Tretej ríše. Text na plagáte znie: "„5 prstov má ruka! Použi je k uchopeniu nepriateľa!“". Tento slogan inšpiroval časť textu na spodnej strane obalu: "„Ruka má päť prstov, schopných a mocných, s možnosťou ako ničiť, tak tvoriť“". Ďalej je tučným písmom napísané: "„Otvor oči, otvor ústa, uzavri ruku a urob päsť"“.
Zoznam skladieb.
Texty napísal Serj Tankian a hudbu zložil Daron Malakian (pokiaľ nie je za skladbou napísaný iný autor)
Delta Dunaja

Delta Dunaja (, ) je druhá najväčšia riečna delta v Európe a najzachovalejšia na kontinente. Väčšia časť územia delty sa nachádza na území Rumunska blízko mesta Tulcea a časť leží v Odeskej oblasti na Ukrajine. Celková rozloha delty je približne (z toho v Rumunsku).
Dunaj sa v delte rozdeľuje na tri hlavné ramená "Kilijské", "Sulinské" a "Svätojurajské", ktoré ústia do Čierneho mora. Celú deltu vytvára aj veľké množstvo malých ramien a vytvorených ostrovov. Kilijské rameno tvorí rumunsko-ukrajinskú štátnu hranicu a je dlhé približne .
Mezmerize

Mezmerize je štvrtý štúdiový album americkej metalovej skupiny System of a Down. Je to prvá časť dvojalbumu "Mezmerize/Hypnotize". V Európe bol album vydaný 16. mája 2005.
V Spojených štátoch sa album umiestnil najlepšie na prvom mieste hitparád, v Británii bol o stupienok horšie, teda na druhej priečke. Album bol ocenený platinovou platňou. V prvej desiatke predajnosti sa v niektorých rebríčkoch umiestnili aj single z tohto albumu - "B.Y.O.B." najviac na štvrtom a "Question!" na siedmom mieste.
Experimentálny rock

Experimentálny rock (z anglického "Experimental rock") je hudobný smer, ktorý vychádza z klasického rock and rollu a „experimentuje“ so základnými prvkami, ktorými sa rocková hudba vyznačuje. Vznik experimentálneho rocku sa datuje do 80. rokov 20. storočia, ale jeho počiatky možno sledovať až do dôb vzniku samotného rock and rollu.
Prvky experimentálnej rocku možno sledovať už u Beatles, najmä na niektorých ich skladbách z neskoršieho obdobia. Jedným z novodobých „klasických“ predstaviteľov tohto smeru potom môže byť napríklad americká kapela Sonic Youth.K Slovenským kapelám tohto žánru patrí napríklad Zabudnuté Heslo .
Nick O’Malley

Nick O'Malley (* 5. júl 1985, Sheffield, Anglicko) je bas-gitarista skupiny Arctic Monkeys. Do kapely prišiel potom, ako sa Andy Nicholson rozhodol nezúčastniť sa turné po Severnej Amerike. Ako priateľ skupiny a basista "The dodgems" bol navrhnutý ako dočasná náhrada. Potom, ako Andy definitívne odišiel, Arctic Monkeys oznámili, že s nimi odohrá všetky letné vystúpenia a v súčasnosti je oficiálne uznaný ako nový basgitarista kapely.
Jamie Cook

Jamie Cook (* 8. júl 1985, Sheffield, Anglicko) je gitarista britskej skupiny Arctic Monkeys. K Vianociam 2001 dostal svoju prvú gitaru. Nemá rád tlač a rozhovory. Býva v Sheffielde s rodičmi.
Andy Nicholson

Andy Nicholson ( * Sheffield, Spojené kráľovstvo) je britský hudobník a bývalý bas-gitarista hudobnej skupiny Arctic Monkeys. Je aj členom hudobných skupín Reverend and the Makers a Mongrel, ktoré v roku 2008 založil spolu so svojím kolegom Jonom McClureom.
Kvôli vyčerpaniu sa v máji 2006 rozhodol neabsolvovať s kapelou Arctic Monkeys turné po Severnej Amerike. 19. júna potom na oficiálnych stránkach vyšlo vyhlásenie o ukončení jeho pôsobenia v Arctic Monkeys. Ako jediný člen skupiny nebýval v High Green, ale v susednej Hillsborough.
Matt Helders

Matt Helders (* 7. máj 1986, Sheffield, Anglicko) je bubeník a hlavný back vokalista britskej kapely Arctic Monkeys. Počas štúdií sa venoval rapu. Je ovplyvnený skupinou Queens Of The Stone Age.
Tulcea

Tulcea je mesto v Rumunsku v historickej oblasti Dobrudža a administratívne centrum rovnomennej župy. Nachádza sa na východe Rumunska neďaleko delty rieky Dunaj blízko hraníc s Ukrajinou.
Dejiny.
Mesto založil v 8. storočí pred Kr. grécky cestovateľ a geograf Herodotos. Od staroveku je mesto dôležitý prístav. V 1. storočí bolo dobyté Rimanmi. V 5. a 6. storočí bolo pod vládou Byzantskej ríše, od 6. do 10. storočia a od 12. storočia do 14. storočia patrilo pod Bulharskú ríšu, od 10. do 13. storočia vládla mestu Janovská republika a od 14. storočia mali nad mestom vplyv miestne štáty.
V roku 1416 Tulceu dobyla Osmanská ríša a mesto bolo premenované na "Hora-Tepé" alebo "Tolçu". Od roku 1860 je Tulcea mestom a hlavným mestom rovnomennej župy.
Genoa CFC

Genoa je taliansky futbalový klub so sídlom v meste Janov. Športový klub Genoa založený v roku 1893.
Počas dlhej histórie klubu vyhral klub taliansku ligu celkovo deväťkrát a raz triumfoval v talianskom pohári. Historicky je štvrtým najúspešnejším talianskym klubom. V klube hrával aj slovenský reprezentant Juraj Kucka.
Svoje domáce zápasy hráva na štadióne Stadio Luigi Ferraris.
FK Viktoria Žižkov

FK Viktoria Žižkov je jeden z najstarších futbalových klubov v Česku. Sídli v pražskej mestskej časti Žižkov a svoje domáce zápasy hráva na štadióne FK Viktoria s kapacitou 5 600 divákov.
Klub bol založený v roku 1903 a svoj zatiaľ jediný titul získal v roku 1928. V súčasnosti hrá v druhej lige.
Aktívny vozík

Aktívny vozík je občianske združenie so sídlom vo Višňovom zamerané na pomoc deťom, mládeži i dospelým so zdravotným, predovšetkým telesným postihnutím. Myšlienka pomôcť telesne postihnutým založením občianskeho združenia prišla v lete 1999 a po prípravách bol ustanovený prípravný výbor, ktorého členovia sa neskôr stali aj členmi Štatutárneho orgánu združenia.
V súčasnosti má organizácia niekoľko desiatok členov so zdravotným postihnutím aj bez postihnutia.
Ciele združenia.
Cieľom združenia je združovať postihnutých ľudí, najmä tých, čo zostali na vozíkoch a pomôcť im žiť aktívnejší a plnohodnotnejší život. Združenie sa tiež zameriava na osvetu verejnosti a prekonanie bariér, ktoré existujú medzi zdravotne postihnutými ľuďmi a ostatnou verejnosťou. Cieľom združenia je aj vybudovať okruh ľudí, ktorí si budú navzájom pomáhať a radiť v každodennom živote.
Činnosti združenia.
Združenie vytvorilo a prevádzkuje "Centrum pre rodiny s postihnutými deťmi" a pomáha zdravotne postihnutým osobám vyhľadávať vhodné pracovné miesta. Ďalej poskytuje pomoc postihnutým osobám s orientáciou na osoby, ktoré zostali na vozíkoch (humanitárnej, ľudskej, poradnej aj finančnej pomoci).
Združenie prevádzkuje vlastnú internetovú stránku, prostredníctvom ktorej môžu vozíčkari a ich priaznivci komunikovať, organizuje rôzne kultúrne podujatia (besedy, výlety a ďalšie spoločenské akcie rozličného charakteru) a spolupracuje s inými združeniami a nadáciami pri organizovaní a realizovaní väčších zámerových cieľov.
Tehuelches

Tehuelches alebo Tehuelche môže byť:
Telsen

Telsen môže byť:
Tinogasta

Tinogasta môže byť:
Veinticinco de Mayo

Veinticinco de Mayo môže byť:
Zonda

Zonda môže byť:
Vietnamistika

Vietnamistika (vietnamsky Ngành Việt Nam học) je vedný odbor, ktorý sa zaoberá lingvistikou, literatúrou a dejinami Vietnamu. Odborník vo vietnamistike je vietnamista.
Tento odbor je vo svete pomerne ojedinelý. V krajinách okrem Vietnamu je možné študovať vietnamistiku ("Vietnamese studies") napríklad vo Francúzsku, USA, Spojenom kráľovstve a Česku (pri FF UK v Prahe pôvodný odbor vietnamistika zanikol a v roku 2005 vznikol nový bakalársky program "etnológia so špecializáciou vietnamistika"). Vietnamistiku je možné študovať na Seminári vietnamských štúdií na FF MU v Brně a na Katedre ázijských štúdií FF UPOL v Olomouci. Na slovenských akademických pracoviskách vietnamistika ako samostatný študijný odbor neexistuje.
Slovenskí vietnamisti.
Zo slovenských vietnamistov bol známy Ján Múčka, ktorý absolvoval tento odbor na Filozofickej fakulte UK v Prahe. Dcéra Jána Múčku – Eva Antoshchenko Múčková, pracuje na Inštitúte Ázijských a Afrických štúdií na Moskovskej univerzite. Na Ústave ďalekého východu FF UK v Prahe v rokoch 2004 – 2015 pôsobil Ján Ičo. Absolventom odboru vietnamistika na Filozofickej fakulte UK v Prahe je aj Stanislav Mištik (rok ukončenia 2009 v odbore etnológia so špecializáciou vietnamistika), ktorý pracuje ako diplomat.
Okrem vietnamistov sa Vietnamom zaoberal aj Michal Semotam, ktorý vydal "Nový česko-vietnamský slovník", "Vietnamsko-španielsku konverzáciu" a "Orientálne povesti."
Na Slovensku ide o pomerne ojedinelú špecializáciu, napriek tomu, že tu žije niekoľko tisíc vietnamských občanov.
Georg Nöbeling

Georg August Nöbeling (* 12. november 1907, Lüdenscheid, Nemecké cisárstvo - † 16. február 2008, Rosenheim, Nemecko) bol nemecký matematik. Zaoberal sa predovšetkým matematickou analýzou, geometriou a topológiou. V rokoch 1962-1963 pôsobil ako rektor Erlangenskej univerzity.
Katedra východoázijských štúdií Filozofickej fakulty Univerzity Komenského v Bratislave

Katedra východoázijských štúdií Filozofickej fakulty Univerzity Komenského v Bratislave je pracovisko Filozofickej fakulty UK v Bratislave. Katedra na univerzite vznikla v roku 1994, kedy sa volala "Katedra jazykov a kultúr krajín východnej Ázie". K premenovaniu katedry na súčasný názov došlo v roku 2008.
Oddelenia.
Japonologické oddelenie.
Japonský jazyk sa na Filozofickej fakulte UK vyučuje od roku 1987. Oddelenie vzniklo spolu s katedrou v roku 1994.
Sinologické oddelenie.
Odbor existuje od konca 80. rokov minulého storočia. Sinológia bola prvýkrát otvorená v roku 1988 a na výuke sa podieľali vtedajší pracovníci "SAV". Kurzy viedli PhDr. Marián Gálik, DrSc. (literatúra) a PhDr. Anna Doležalová, CSc. a Mgr. Marina Čarnogurská, CSc. Okrem slovenských odborníkov pôsobili na FiF UK aj odborníci z Česka, kde má sinológia dlhšiu tradíciu (v Prahe od roku 1945).
Abraham Wald

Abraham Wald (* 31. október 1902, Kluž, Rumunsko, vtedy Rakúsko-Uhorsko - † 13. december 1950, Travancore, India) bol americký matematik židovského pôvodu narodený na území dnešného Rumunska. Je známy predovšetkým vďaka práci v teórii rozhodovania, ekonometrii a geometrii a ako zakladateľ odvetvia štatistickej sekvenčnej analýzy.
Association for Computing Machinery

Association for Computing Machinery ("Asociácia pre výpočtovú techniku") alebo ACM je najstaršia a najväčšia vedecká a vzdelávacia organizácia so zameraním na informatiku, založená v roku 1947. V roku 2009 mala 92 000 členov. Sídli v meste New York.
Organizácia pozostáva 35 skupín špeciálneho záujmu (ang. "Special Interest Group" - SIG), cez ktoré vykonáva najviac svojich aktivít. Udeluje ACM Software System Award.
Hoareova logika

Hoareova logika alebo Floydova-Hoareova logika je formálny systém logických pravidiel používaný pri verifikácii počítačových programov. Po prvýkrát s ním prišiel britský informatik a logik Charles Antony Richard Hoare v roku 1969, neskôr prešiel niekoľkými úpravami. Pôvodná myšlienka však siaha do prác Roberta Floyda, ktorý vyvinul podobný formálny systém pre vývojové diagramy.
Hoareova trojica.
Základným konceptom Hoareovej logiky sú tzv. Hoarove trojice, ktoré popisujú zmenu výpočtového stavu po vykonaní daného príkazu, prípadne programu. Hoarova trojica má tvar
kde "S" je príkaz, "P" je tzv. vstupná podmienka a "Q" je výstupná podmienka. Uvedená Hoareova trojica znamená, že ak pred vykonaním príkazu "S" platila vstupná podmienka (istá logická formula) "P", tak po vykonaní príkazu "S" bude platiť výstupná podmienka "Q".
Axiómy.
Formálny systém Hoareovej logiky pozostáva z dvoch axióm:
Inferenčné pravidlá.
Formálny systém Hoareovej logiky pozostáva z nasledujúcich inferenčných pravidiel:
Žibrid

Žibrid () je zalesnený vrch v Súľovských vrchoch. Leží nad obcou Súľov-Hradná, nad časťou Hradná, približne juhozápadne od Žiliny. Lokalitou prechádza Medzinárodná diaľková turistická trasa E3.
Poloha.
Pomerne nevýrazný vrch leží na východnom okraji centrálnej časti pohoria, v geomorfologickom podcelku Súľovské skaly. Vrch leží v Žilinskom kraji, na hranici okresov Žilina a Bytča a zasahuje na katastrálne územie obcí Jasenové a Súľov-Hradná. Je súčasťou CHKO Strážovské vrchy a najbližšími sídlami sú západne situovaná obec Súľov-Hradná a východne ležiace obce Jasenové a Zbyňov. 
Opis.
Žibrid je súčasťou hrebeňa, ktorý vedie od vrchu Roháč južným smerom na Vysoký vrch. Na jeho vrchole sú mohutné skalné bralá, z ktorých je dobrý výhľad najmä západným smerom do Súľovskej koltiny. Severným smerom je sedlom Patúch oddelený masív zvaný Patúchy (), východným leží Kamenný diel (), južným Dubová () a Dubica () a západne sa nachádza Havrania skala (). Oblasť patrí do povodia Váhu; západné svahy hrebeňa odvodňujú prítoky Hradnianky, z východných odvádzajú vodu Jasenovský potok a Medník do Rajčanky. Vrcholom prechádza značená hrebeňovka z Rajca cez Roháč do Hlbokého nad Váhom. Východne od vrcholu sa nachádza Stratený budzogáň, popri ktorom vedie náučný chodník.
Výhľady.
Hustým porastom zalesnený vrch poskytuje len málo lokalít s výhľadom, no vrcholové bralo umožňuje takmer kruhový výhľad. Dobre viditeľné sú tak najmä okolité vrchy Súľovských vrchov, blízka Rajecká a Súľovská kotlina, ako aj blízka Lúčanská Fatra a Strážovské vrchy. Pri dobrých podmienkach možno zhliadnuť aj časť Kysuckej vrchoviny, Krivánskej Fatry a Javorníkov, nezriedka tiež Lysú horu, Veľkú Raču či Babiu horu.